《重游临武秀岩》
宋代·曾晞颜

琼楼玉宇落荒村，鸡犬无声到洞门。
采凤久藏丹穴羽，青莲倒续华峰根。
笑谈疑有宫商应，剜刻浑无斧凿痕。
莫讶空中能卓立，亭亭一柱拄乾坤。
十番春事付风埃，屐齿参经识苍苔。
野鸟避人犹巧语，山花向日尽迟开。
奇峰自是平地起，活水不知何处来。
天若便教羁馽脱，宁须海上觅蓬莱。

作者简介：曾晞颜，庐陵（今江西吉安）人。理宗景定三年（一二六二）进士。事见《八琼室金石补正》卷一一八。今录诗二首。